Pešávar. Lavína, ktorá sa zrútila v utorok na vojenské stanovište v severozápadnom Pakistane, zabila siedmich vojakov. Ďalších šiestich sa záchranárom podarilo z lavíny vyslobodiť, uviedli oficiálni predstavitelia.
Nešťastie sa stalo v hornatej oblasti Daroš, 350 km severovýchodne od mesta Pešávar, povedal predstaviteľ miestnej polície Bahadúr Chán.
"Sneh sa nečakane zrútil z neďalekých kopcov a vojaci nemali šancu utiecť," povedal Chán. Nevedel povedať, aké zranenia utrpeli vojaci, ktorých sa záchranárom podarilo vyslobodiť.
Lavínu spôsobilo množstvo snehu, ktoré napadlo v severozápadnom Pakistane v posledných týždňoch.